Mælkeproducent Niels Dengsø Jensen fra Kundby i Himmerland er valgt som ny formand for andelsselskabet DLG, der forsyner danske landmænd med foder, såsæd, telefoni med mere, og som desuden ejer flere fødevarevirksomheder. Niels Dengsø Jensen afløser svineproducent Niels Skadhauge, 64, der har ønsket at trække sig tilbage efter 13 år på formandsposten. Den 44-årige formand har de seneste tre år været næstformand i DLG og siden 2006 desuden formand for Danske Andelsselskaber. Han overtager en virksomhed, hvis omsætning voksede fra 10,2 milliarder i 2000 til 17,6 milliarder i 2006. Resultatet er i samme periode vokset fra 142,2 millioner kroner til 255,7 millioner kroner. /ritzau/

Referat:
I spidsen for virksomhed med omsætning på 17 milliarder kroner